Heli Martin

Heli Martin (6. november 1926 Pilistvere – 15. detsember 2012 Pilistvere) oli Põltsamaa muusikaõpetaja ja koorijuht.

Hariduskäik
Heli Martin lõpetas Pilistvere 6-klassilise kooli ja õppis seejärel aasta Tartu Tütarlaste Gümnaasiumis. 1944. aastal lõpetas ta Viljandi Haridusseltsi Tütarlaste Gümnaasiumi. Pärast gümnaasiumi lõppu omandas Heli Martin muusikaõpetaja kutse Viljandimaal Saarepeedil ja töötas mõnda aega Õisu koolis.

Aastatel 1949–1983 töötas Heli Martin Põltsamaa Keskkooli muusikaõpetajana. 

Töö koorijuhina
Põltsamaale asudes hakkas ta juhendama ka rohkem kui 100 aasta vanust Põltsamaa segakoori. Esimesed koorid viis ta üldlaulupeole 1950. aastal. 

1958. aastal pandi Põltsamaa segakoorile dirigendi auks nimi "Heli".In memoriam. Heli Martin 06.11.1926–15.12.2012. Vali Uudised. Põltsamaa piirkonna ajaleht, 21.12.2012, lk 7 1965. aastal, koori 125. aastapäeval tunnustati koori Nõukogude Liidu Ülemnõukogu Presiidiumi aukirjaga.

Heli Martin juhatas segakoori "Heli" 1990. aastani, mil kooril täitus 150 aastat.

Tunnustus
1996. aastal tunnustati Heli Martinit Põltsamaa linna teenetemärgiga.Aukodanikud ja teenetemärgi kavalerid. Põltsamaa linna koduleht. Vaadatud 24.12.2012

Viited

Kategooria:Eesti muusikapedagoogid
Kategooria:Eesti koorijuhid
Kategooria:Põltsamaa Ühisgümnaasiumi õpetajad
Kategooria:Põltsamaa kalmistule maetud
Kategooria:Sündinud 1926
Kategooria:Surnud 2012